15.11.2022
SK
Úradný vestník Európskej únie
C 433/27
Článok 10 Subjekty na podporu rodovej vyváženosti v kótovaných spoločnostiach Členské štáty určia jeden alebo viacero subjektov na účely propagácie, analýzy, monitorovania a podpory rodovej vyváženosti vo vrcholových orgánoch .
Na tento účel môžu členské štáty určiť napríklad subjekty v oblasti rovnosti, ktoré určili podľa článku 20 smernice Európskeho parlamentu a Rady 2006/54/ES (13).
Článok 11 Transpozícia 1.
Členské štáty prijmú a uverejnia do ... [dva roky odo dňa nadobudnutia účinnosti tejto smernice] zákony, iné právne predpisy a správne opatrenia potrebné na dosiahnutie súladu s touto smernicou .
Bezodkladne o tom informujú Komisiu.
Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu.
Podrobnosti o odkaze upravia členské štáty. 2.
Členské štáty, ktoré pozastavili uplatňovanie článku 6 na základe článku 12, bezodkladne poskytnú Komisii informácie preukazujúce splnenie podmienok stanovených v článku 12. 3.
Členské štáty oznámia Komisii znenie hlavných ustanovení vnútroštátneho práva, ktoré prijmú v oblasti pôsobnosti tejto smernice.
Článok 12 Pozastavenie uplatňovania článku 6 1.
Členský štát môže pozastaviť uplatňovanie článku 6 a v relevantnom prípade článku 5 ods.
2, ak do ... [deň nadobudnutia účinnosti tejto smernice] boli v uvedenom členskom štáte splnené tieto podmienky: a) príslušníci menej zastúpeného pohlavia zastávajú najmenej 30 % z pozícií nevýkonných riadiacich pracovníkov alebo najmenej 25 % zo všetkých pozícií riadiacich pracovníkov v kótovaných spoločnostiach; alebo b) vo vnútroštátnom práve daného členského štátu: i)
sa vyžaduje, aby príslušníci menej zastúpeného pohlavia zastávali najmenej 30 % z pozícií nevýkonných riadiacich pracovníkov alebo najmenej 25 % zo všetkých pozícií riadiacich pracovníkov v kótovaných spoločnostiach;
ii) sú v prípade nesplnenia požiadaviek uvedených v bode i) zahrnuté účinné, primerané a odrádzajúce opatrenia na presadzovanie; a iii) sa vyžaduje, aby si všetky kótované spoločnosti, na ktoré sa takéto vnútroštátne právo nevzťahuje, stanovili individuálne kvantitatívne ciele pre všetky pozície riadiacich pracovníkov.
Ak členský štát pozastavil uplatňovanie článku 6 a v relevantnom prípade článku 5 ods.
2 na základe niektorej z podmienok uvedených v odseku 1 tohto článku, ciele stanovené v článku 5 ods.
1 sa považujú za dosiahnuté v uvedenom členskom štáte. 2.
Na účely posúdenia splnenia podmienok pre pozastavenie na základe odseku 1 prvého pododseku písm.
a) alebo b) je počet požadovaných pozícií riadiacich pracovníkov počet, ktorý sa najviac približuje k podielu 30 % nevýkonných riadiacich pracovníkov alebo 25 % všetkých pozícií riadiacich pracovníkov, ale nie viac ako 39 %.
Toto platí aj v prípade, ak sa podľa vnútroštátneho práva kvantitatívne ciele stanovené v článku 5 uplatnia samostatne pre zástupcov akcionárov a zástupcov zamestnancov.
(13) Smernica Európskeho parlamentu a Rady 2006/54/ES z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (Ú. v.
EÚ L 204, 26.7.2006, s. 23).